คลังย้ำ คนละครึ่งเฟส 3 ต้องลงทะเบียนใหม่ทุกคน
คลังย้ำ คนละครึ่งเฟส 3 ต้องลงทะเบียนใหม่ทุกคน มั่นใจ 31 ล้านคนครอบคลุม ไม่ต้องแย่งกัน ด้านกรุงไทยแจงเทคนิคลงทะเบียนให้ง่าย
13 มิ.ย. 2564

น.ส.กุลยา ตันติเตมิท ผู้อำนวยการสำนักงานเศรษฐกิจการคลัง (สศค.) เปิดเผยว่า การเปิดให้ลงทะเบียนคนละครึ่งเฟส 3 ในวันที่ 14 มิ.ย.2564 เป็นวันแรก ผู้ที่เคยรับสิทธิคนละครึ่งเฟส 1 และ 2 รวมทั้ง ไม่ได้รับสิทธิ์ จะต้องลงทะเบียนใหม่ทั้งหมด เพื่อยืนยันเข้าร่วมโครงการ ไม่มีการได้สิทธิ์อัตโนมัติทั้งนี้ สำหรับกลุ่มที่ได้สิทธิ์อยู่เดิมกว่า 15 ล้านคน สามารถลงทะเบียนได้ที่ แอพพลิเคชันเป๋าตัง โดยระบบจะดึงข้อมูลเดิมมาให้ และต้องกรอกข้อมูลเพิ่ม ในส่วนของอาชีพ และ รายได้ ส่วนผู้ที่ต้องการลงทะเบียนใหม่ ให้ลงทะเบียนได้ที่ www.คนละครึ่ง.com  ตั้งแต่เวลา 06.00-22.00 น. โดยการลงทะเบียนทั้งผู้ได้สิทธิเดิมและผู้ไม่ได้เคยได้รับสิทธิ จะต้องรอยืนยันการได้สิทธิผ่านทาง SMS ภายใน 3 วัน "คนละครึ่งเฟส 3 ไม่ใช่เป็นการให้สิทธิอัตโนมัติ จะต้องมากรอกข้อมูลเพิ่มเติมใหม่ จึงใช้คำว่า ให้มาลงทะเบียนและต้องมีข้อความยืนยันได้สิทธิผ่าน SMS ซึ่งใครที่ไม่มาลงทะเบียน ก็ถือว่าไม่ได้เข้าร่วมโครงการ" น.ส.กุลยา กล่าวอย่างไรก็ตาม แม้ว่าจะเป็นการลงทะเบียนใหม่ทั้งหมด แต่ คณะรัฐมนตรี (ครม.) เห็นชอบกรอบจำนวนผู้ได้สิทธิ์ ถึง 31 ล้านคน ซึ่งกระทรวงการคลังมั่นใจว่าครอบคลุม เพียงพอกับผู้ที่ต้องการเข้าร่วมโครงการทุกคน ไม่เหมือนในรอบที่ผ่านมาทั้งนี้ ขอให้ผู้ที่ต้องการเข้าร่วมโครงการ ทั้งกลุ่มเก่า กลุ่มใหม่ ไม่ต้องรีบแย่งกันมาลงทะเบียนวันแรก สามารถทยอยลง ในวันที่สะดวกได้ เพราะเชื่อว่ามีจำนวนสิทธิ์เพียงพอกับทุกคน ในส่วนของระบบลงทะเบียน ทั้งแอพพลิเคชัน และ เว็บไซต์ คลังเชื่อว่า จะไม่น่าจะมีปัญหา มีความพร้อมรองรับของผู้ที่สนใจตั้งแต่วันที่ 14 มิ.ย. เป็นต้นไปด้าน ธนาคารกรุงไทย ได้โพสต์ผ่านเว็บ Krungthai Care ว่า"เตรียมตัวให้พร้อม #คนละครึ่งเฟส3 ลงทะเบียนได้ทุกวันสิทธิมากถึง 31 ล้านสิทธิ ลงทะเบียน 14 มิถุนายน 2564 เป็นต้นไป เวลา 06.00 น.-22.00 น. ผ่านเว็บไซต์ www. คนละครึ่ง .com หรือ แอปฯ เป๋าตังระยะเวลาการใช้สิทธิ 1 กรกฎาคม - 31 ธันวาคม 2564"โดยมีวิธีการลงทะเบียนดังต่อไปนี้